open-index/open-wikipedia-markdown huggingface dataset:
Ταντέους Τάνσκι

Ο **Ταντέους Τάνσκι** (πολωνικά: Tadeusz Tański) (11 Μαρτίου 1892 – 23 Μαρτίου 1941) ήταν Πολωνός μηχανικός αυτοκινήτων και ο σχεδιαστής, μεταξύ άλλων, του πρώτου πολωνικού αυτοκινήτου σειριακής κατασκευής, του CWS T-1.

## Βιογραφία
Ο Τάνσκι γεννήθηκε στη Μόσχα. Οι γονείς του ήταν ο Τσέσουαφ Τάνσκι, έναν από τους πρωτοπόρους της πολωνικής αεροπορίας και η Μάρια. Λίγο αργότερα μετακόμισαν στη Βιγκόντα, κοντά στον Γιάνουφ Ποντλάσκι. Πριν από το ξέσπασμα του Α΄ Παγκοσμίου Πολέμου, ο Τάνσκι μετακόμισε στο Παρίσι, όπου σπούδασε μηχανικός και ειδικεύτηκε στις μηχανές αεροπλάνων στην *Ecole d'Electricite Industriel de Paris* («Σχολή Βιομηχανικής Ηλεκτρολογίας του Παρισιού»). Κατά τη διάρκεια του πολέμου σχεδίασε και κατασκεύασε πλήθος κινητήρων για διάφορα στρατιωτικά αεροπλάνα, καθώς και μελέτησε εκτενώς σε τεθωρακισμένα οχήματα στην εταιρεία L. Bordon. Αργότερα εργάστηκε επίσης ως μηχανικός στην εταιρεία Armstrong Whitworth. Το 1916 σχεδίασε έναν 12κύλινδρο κινητήρα αεροσκάφους 520 ίππων.
μικρογραφία|250x250εσ| Το Ford FT-B.
Το 1919 επέστρεψε στην Πολωνία και άρχισε να εργάζεται στο Υπουργείο Στρατιωτικών Υποθέσεων, στο τμήμα Αυτοκινήτων. Κατά τη διάρκεια του Πολωνο-Σοβιετικού Πολέμου, το 1920 κατασκεύασε το πρώτο πολωνικό τεθωρακισμένο αυτοκίνητο, το Ford FT-B, βασισμένο στο σασί του διάσημου Ford T. Συνολικά κατασκευάστηκαν 16 μηχανήματα αυτού του τύπου, όλα χρησιμοποιήθηκαν στην πρώτη γραμμή.

Μετά τον πόλεμο παρέμεινε ένας από τους μηχανικούς που εργάζονταν για την πολωνική βιομηχανία όπλων, κυρίως την εταιρεία Centralne Warsztaty Samochodowe. Ήταν εκεί το 1922, όπου ο Τάνσκι σχεδίασε και αργότερα επέβλεψε την παραγωγή του CWS T-1, του πρώτου πολωνικού αυτοκινήτου σειριακής κατασκευής. Μέχρι τα τέλη της δεκαετίας του 1930 παρέμεινε ένας από τους πιο αξιόλογους Πολωνούς κατασκευαστές και ο σχεδιαστής πολλών αυτοκινήτων, φορτηγών και αρμάτων πυροβολικού.

Μετά τη γερμανική εισβολή στην Πολωνία το 1939 και το ξέσπασμα του Β΄ Παγκοσμίου Πολέμου, ο Τάνσκι παρέμεινε στην γερμανοκρατούμενη Πολωνία. Στις 3 Ιουλίου 1940, στο απόγειο της Δράσης ΑΒ, συνελήφθη από τους Γερμανούς και στάλθηκε στο στρατόπεδο συγκέντρωσης του Άουσβιτς, όπου δολοφονήθηκε στις 23 Μαρτίου 1941.

## Παραπομπές


## Βιβλιογραφία
* Lucyna Smolińska, Mieczysław Sroka "Wielcy znani i nieznani" Wydawnictwa Radia i Telewizji, Βαρσοβία 1988.

## Εξωτερικοί σύνδεσμοι
* Ο Ταντέους Τάνσκι και οι δημιουργίες του
* 

Κατηγορία:Πολωνοί μηχανικοί
Κατηγορία:Πολωνοί εφευρέτες
Κατηγορία:Σχεδιαστές αυτοκινήτων
Κατηγορία:Πολωνοί που πέθαναν στο στρατόπεδο συγκέντρωσης του Άουσβιτς
Κατηγορία:Πολωνοί πολίτες που σκοτώθηκαν στον Β' Παγκόσμιο Πόλεμο
Κατηγορία:Αποδέκτες του Αργυρού Σταυρού της Αξίας (Πολωνία)
Via Carpatia

[δεξιά|μικρογραφία|300x300εσ| Η Πρωθυπουργός της Πολωνίας, [Μπεάτα Σίντουο, παρουσιάζει τη Via Carpatia το 2016.]]
Η **Via Carpathia** (επίσης **Via Carpatia**) είναι προγραμματισμένο διακρατικό δίκτυο αυτοκινητοδρόμων που συνδέει την Κλάιπεντα στη Λιθουανία με τη Θεσσαλονίκη στην Ελλάδα. Προς το παρόν προγραμματίζεται να ανοίξει το 2025.

Το πολωνικό τμήμα της Via Carpatia ονομάστηκε το 2021 από τον εκλιπόντα Πρόεδρο της Πολωνίας, Λεχ Κατσίνσκι.

## Ιστορία
Η διαδρομή συμφωνήθηκε αρχικά το 2006 από τη Λιθουανία, την Πολωνία, τη Σλοβακία και την Ουγγαρία. Το 2010, σε αυτήν την ομάδα προσχώρησαν η Ρουμανία, η Βουλγαρία και η Ελλάδα, που υπέγραψαν τη λεγόμενη *Διακήρυξη του Γουάντσουτ.*

Στις 22 Ιουνίου 2017, η Πολωνία και η Ουκρανία υπέγραψαν συμφωνία συνεργασίας για την κατασκευή του δρόμου. Οι υπογράφοντες ανέφεραν ότι ο δρόμος θα μπορούσε να αποτελεί μέρος του Διευρωπαϊκού Δικτύου Μεταφορών (ΔΔΜ).

Η κατασκευή ξεκίνησε σε επιμέρους τμήματα κατά μήκος του δρόμου με ολόκληρο τον δρόμο να αναμένεται να ανοίξει το 2025.

Τα τμήματα που είναι γνωστό ότι βρίσκονται υπό κατασκευή ή έχουν ολοκληρωθεί είναι:

Κλάδος 1:

* 4 τμήματα (184 χιλιόμετρα) του δρόμου ταχείας κυκλοφορίας S19 και 96 χιλιόμετρα του δρόμου ταχείας κυκλοφορίας S61 στην Πολωνία
* Τμήματα του αυτοκινητόδρομου M30 στην Ουγγαρία. Το ουγγρικό τμήμα άνοιξε στο κοινό τον Οκτώβριο του 2021 συμπληρώνοντας τον κρίκο που λείπει μεταξύ του Μίσκολτς και των συνόρων με τη Σλοβακία.
* Οδός ταχείας κυκλοφορίας R4 στη Σλοβακία
* Δυτικό τμήμα του αυτοκινητόδρομου Α6 στη Ρουμανία (από το Καλαφάτ στο Λούγκοζ)
* Γέφυρα της νέας Ευρώπης πάνω από το Δούναβη, από το Καλαφάτ, Ρουμανία στο Βίντιν, Βουλγαρία
* Τμήματα της οδού ταχείας κυκλοφορίας Μπότεβγκραντ-Βίντιν στη Βουλγαρία
* Τμήματα του αυτοκινητόδρομου Στρούμα στη Βουλγαρία

Κλάδος 2:

* Αυτοκινητόδρομος Α1 στη Ρουμανία (από το Αράντ στο Βουκουρέστι)
* Αυτοκινητόδρομος Α0 στη Ρουμανία (από το Δυτικό Βουκουρέστι προς το Ανατολικό Βουκουρέστι)
* Αυτοκινητόδρομος Α2 στη Ρουμανία (από το Βουκουρέστι προς την Κωνστάντζα)

## Περιγραφή διαδρομής
Ο δρόμος θα κινείται σε γενική κατεύθυνση βορρά-νότου μέσω της Κεντρικής Ευρώπης από τη Βαλτική Θάλασσα έως τη Μεσόγειο. Το βόρειο άκρο του είναι το λιμάνι της Λιθουανίας, η Κλάιπεντα. Στη συνέχεια θα διασχίσει τη χώρα προς τα ανατολικά, θα περάσει από την ανατολική Πολωνία, την ανατολική Σλοβακία και τα σύνορα Ουγγαρίας και Ρουμανίας. Θα συνεχίσει στη δυτική Ρουμανία και τη δυτική Βουλγαρία πριν εισέλθει στην Ελλάδα. Το νότιο τέρμα του είναι το ελληνικό λιμάνι της Θεσσαλονίκης. Μια διακλάδωση στα νότια μπορεί να συνεχίσει προς τα ανατολικά μέσω της Ρουμανίας μέχρι την πόλη-λιμάνι της Μαύρης Θάλασσας, Κωνστάντζα.

## Δείτε επίσης
* Πρωτοβουλία Τριών Θαλασσών
* Ευρωπαϊκή Οδός 79
* Γέφυρα Νέας Ευρώπης

## Παραπομπές


## Εξωτερικοί σύνδεσμοι
* Ευρωπαϊκός Όμιλος Εδαφικής Συνεργασίας (ΕΟΕΣ) Via Carpatia

Κατηγορία:Δρόμοι στη Λιθουανία
Κατηγορία:Δρόμοι στην Πολωνία
Κατηγορία:Δρόμοι στη Σλοβακία
Κατηγορία:Δρόμοι στην Ουγγαρία
Κατηγορία:Δρόμοι στη Ρουμανία
Κατηγορία:Δρόμοι στη Βουλγαρία
Κατηγορία:Αυτοκινητόδρομοι της Ελλάδας
Κατηγορία:Δρόμοι στην Ευρώπη
Λαουτάρο Τζιανέτι

Ο **Λαουτάρο Τζιανέτι** (γεννημένος στις 13 Νοεμβρίου 1993) είναι Αργεντινός επαγγελματίας ποδοσφαιριστής που αγωνίζεται ως σέντερ μπακ για την Αντάλιασπορ.

## Καριέρα σε συλλόγους
Ο Τζιανέτι έκανε το ντεμπούτο του επαγγελματικά για τη Βέλες Σάρσφιλντ το 2012 υπό την καθοδήγηση του Ρικάρντο Γκαρέτσα, ξεκινώντας βασικός στην ήττα με 0–2 από την Αρχεντίνος Τζούνιος. Ο παίκτης ήταν μέρος των ομάδων που κέρδισαν το πρωτάθλημα το 2012, τον superfinal του 2013 και το Supercopa της Αργεντινής, αν και δεν σε έπαιξε κανένα παιχνίδι.

Ο Τζιανέτι έγινε βασικός για την ομάδα κατά το δεύτερο μισό της σεζόν 2015/2016, στην οποία ξεκίνησε και στα 15 παιχνίδια βασικός. Σκόραρε το πρώτο του επαγγελματικό γκολ στον 12ο αγώνα της Αργεντινής Πριμέρα Ντιβιζιόν του 2016, το οποίο ήταν το νικητήριο απέναντι στην Αρχεντίνος Τζούνιορς.

Στις 6 Ιανουαρίου 2024, ο Τζιανέτι υπέγραψε συμβόλαιο ενάμιση έτους με την ομάδα την Ουντινέζε, με οψιόν για έναν ακόμη χρόνο.

Στις 13 Αυγούστου 2025, ο Τζιανέτι μετακόμισε στην Τουρκία για λογαριασμό της Αντάλιασπορ, υπογράφοντας διετές συμβόλαιο.

## Διεθνής καριέρα
Ο Τζιανέτι ήταν μέλος της ομάδας της εθνικής ομάδας ποδοσφαίρου κάτω των 20 ετών της Αργεντινής που έπαιξε το 2013 στο πρωτάθλημα νέων της Νότιας Αμερικής .

Το 2016, ο Τζιανέτι επιλέχθηκε από τον προπονητή Ζεράρδο Μαρτίνο για την ομάδα της εθνικής ομάδας ποδοσφαίρου κάτω των 23 ετών της Αργεντινής για να συμμετάσχει στους Θερινούς Ολυμπιακούς Αγώνες. Ξεκίνησε και στα τρία παιχνίδια της ομάδας στη διοργάνωση.

## Διακρίσεις
**Βέλες Σάρσφιλντ**

* Πρωτάθλημα Αργεντινής : 2012, Σούπερτελικός 2012–13
* Supercopa Αργεντινής : 2013

## Παραπομπές


## Εξωτερικοί σύνδεσμοι

* Προφίλ στην επίσημη ιστοσελίδα του Vélez Sársfield 
* Lautaro Gianetti  
* 

Κατηγορία:Αργεντινοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Αργεντινής Κ20
Κατηγορία:Ποδοσφαιριστές Εθνικής Αργεντινής Κ23
Κατηγορία:Ποδοσφαιριστές Βέλες Σάρσφιλντ
Κατηγορία:Ποδοσφαιριστές Πριμέρα Ντιβιζιόν Αργεντινής
Κατηγορία:Ποδοσφαιριστές ολυμπιακής ομάδας Αργεντινής
Κατηγορία:Ποδοσφαιριστές στους Θερινούς Ολυμπιακούς Αγώνες 2016
Κατηγορία:Αργεντινοί ποδοσφαιριστές στο εξωτερικό
Κατηγορία:Ποδοσφαιριστές Ουντινέζε Κάλτσιο
Κατηγορία:Ποδοσφαιριστές Σέριε Α
Κατηγορία:Ξένοι ποδοσφαιριστές στην Ιταλία
Κατηγορία:Ποδοσφαιριστές Αντάλιασπορ
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ξένοι ποδοσφαιριστές στην Τουρκία
Ιερά Μονή Παναγίας Φανερωμένης Βαθυρρύακος

Η **Ιερά Μονή Παναγίας Φανερωμένης Βαθυρρύακος** είναι μονή κοντά στο χωριό Αίγειρος στη θέση Φατήρ Γιακά, στο νομό Ροδόπης. Η μονή άρχισε να κατασκευάζεται το 1930, και το 1955 πήρε τη σημερινή ονομασία, Παναγία Φανερωμένη, η οποία οφείλεται σε εικόνα της Παναγίας, η οποία κατά την παράδοση βρέθηκε κοντά στο μικρό ξωκκλήσι της Θεοτόκου, στον χώρο που βρίσκεται σήμερα ο αμπελουργικός σταθμός του Αιγείρου.

## Παραπομπές


Κατηγορία:Ιερά Μητρόπολις Μαρωνείας και Κομοτηνής
Φανερωμενης
NGC 7081

Ο **[[Νέος Γενικός Κατάλογος|NGC]] 7081** είναι σπειροειδής γαλαξίας που απέχει περίπου 130 εκατομμύρια έτη φωτός και βρίσκεται στον αστερισμό Υδροχόο. Τον ανακάλυψε ο αστρονόμος Ουίλιαμ Χέρσελ (William Herschel) στις 10 Οκτωβρίου 1790.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Υδροχόος (αστερισμός)
7081
66891
11759
Ondina (υποβρύχιο)

Το ***Ondina*** ήταν ένα από τα δώδεκα υποβρύχια κλάσης *[[Sirena (υποβρύχιο)|Sirena]]* που ναυπηγήθηκαν για το Ιταλικό Βασιλικό Ναυτικό (*Regia Marina*) στις αρχές της δεκαετίας του 1930.

## Περιγραφή

Τα υποβρύχια της κλάσης *Sirena* ήταν βελτιωμένες και μεγαλύτερων διαστάσεων εκδοχές των προγενέστερων σκαφών της κλάσης *[[Υποβρύχιο κλάσης Argonauta|Argonauta]]*. Είχαν εκτόπισμα 691&nbsp;t (680&nbsp;LT) στην επιφάνεια και 850&nbsp;t (837&nbsp;LT) σε κατάδυση. Είχαν μήκος 61,5&nbsp;m, πλάτος 5,7&nbsp;m και βύθισμα 4,7&nbsp;m. Το πλήρωμά τους αποτελούνταν από 45 αξιωματικούς, υπαξιωματικούς και ναύτες.

Στην επιφάνεια προωθούνταν από δύο ντηζελοκινητήρες των 675&nbsp;bhp, ενώ σε κατάδυση το έργο αυτό αναλάμβανε ηλεκτροκινητήρας μέγιστης ισχύος 400&nbsp;hp. Η μέγιστη ταχύτητα πλεύσης στην επιφάνεια έφθανε τους 14&nbsp;kn και σε βύθιση 7,5&nbsp;kn. Αντίστοιχα στην επιφάνεια η ακτίνα δράσης ανέρχονταν σε  με ταχύτητα πλεύσης 8&nbsp;kn ενώ σε βύθιση ήταν  με ταχύτητα πλεύσης 4&nbsp;kn.

Διέθεταν έξι τορπιλοσωλήνες των 533&nbsp;mm, τέσσερις στην πλώρη και δύο στην πρύμνη και έφεραν δώδεκα τορπίλες. Επίσης είχαν ένα πυροβόλο των 100&nbsp;mm με το οποίο μπορούσαν να πλήξουν στόχους στην επιφάνεια. Αντιαεροπορική προστασία παρείχαν δύο ή τέσσερα πολυβόλα των 13,2&nbsp;mm.

## Επιχειρησιακή ιστορία

Η ναυπήγηση του *Ondina* ξεκίνησε το 1931 στις εγκαταστάσεις της Cantieri Riuniti dell'Adriatico (CRDA) στον Μονφαλκόνε (Monfalcone). Καθελκύστηκε στις 2&nbsp;Δεκεμβρίου 1933 και ολοκληρώθηκε το επόμενο έτος.

## Παραπομπές


## Βιβλιογραφία
* 
*
*
*

Κατηγορία:Υποβρύχια κλάσης Sirena
Κατηγορία:Ιταλικά υποβρύχια του Β΄ Παγκοσμίου Πολέμου
NGC 7061

Ο **[[Νέος Γενικός Κατάλογος|NGC]] 7061** είναι ελλειπτικός γαλαξίας που απέχει περίπου 400 εκατομμύρια έτη φωτός και βρίσκεται στον αστερισμό Ινδό. Τον ανακάλυψε ο αστρονόμος Τζων Χέρσελ (John Herschel) στις 30 Σεπτεμβρίου 1834.

## Παραπομπές


## Αναφορές

## Εξωτερικοί σύνδεσμοι
*

Κατηγορία:Ελλειπτικοί γαλαξίες
Κατηγορία:Ινδός (αστερισμός)
7061
66785
NGC 7066

Ο **[[Νέος Γενικός Κατάλογος|NGC]] 7066** είναι σπειροειδής γαλαξίας που απέχει περίπου 210 εκατομμύρια έτη φωτός και βρίσκεται στον αστερισμό Πήγασο. Τον ανακάλυψε ο αστρονόμος Λιούις Α. Σουίφτ (Lewis A. Swift) την 31η Αυγούστου 1886. 

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Πήγασος (αστερισμός)
7066
66747
11741
Πλατεία Καραϊσκάκη (Θεσσαλονίκη)

Η **Πλατεία Καραϊσκάκη** είναι πλατεία στο κέντρο της Θεσσαλονίκης, στην Ελλάδα, απέναντι από τον Νέο Σιδηροδρομικό Σταθμό.

Η πλατεία βρίσκεται στη συμβολή των οδών Αναγεννήσεως και Μοναστηρίου και ονομάσθηκε έτσι προς τιμήν του σπουδαίου αρματολού και στρατάρχη της Ελληνικής Επανάστασης του 1821 Γεωργίου Καραϊσκάκη. 

Στην Πλατεία Καραϊσκάκη βρίσκεται μια είσοδος του σταθμού του Μετρό Θεσσαλονίκης *[[Νέος Σιδηροδρομικός Σταθμός Θεσσαλονίκης|Ν. Σιδηροδρομικός Σταθμός]]*. Έναντι της πλατείας βρίσκεται 63ο Δημοτικό Σχολείο του Δήμου Θεσσαλονίκης και το Πάρκο Σιδηροδρομικών.

## Παραπομπές


Καραισκακη
Κατηγορία:Γεώργιος Καραϊσκάκης
Blik

Το **Blik** (, στυλιζαρισμένο: BLIK) είναι σύστημα πληρωμών στην Πολωνία, το οποίο επιτρέπει στους χρήστες να πραγματοποιούν άμεσες πληρωμές και να κάνουν ανάληψη μετρητών χρησιμοποιώντας μόνο την τυπική εφαρμογή mobile banking του χρήστη.

Το σύστημα επιτρέπει στους χρήστες να πραγματοποιούν αγορές στο διαδίκτυο και σε κατάστημα και να μεταφέρουν χρήματα σε πραγματικό χρόνο μεταξύ τραπεζικών λογαριασμών και ΑΤΜ, συμπεριλαμβανομένης της ανάληψης μετρητών από ΑΤΜ, χωρίς την ανάγκη κάρτας πληρωμής. Οι συναλλαγές προσδιορίζονται μοναδικά από έναν 6ψήφιο κωδικό μιας χρήσης, με ισχύ 2 λεπτών, τον οποίο δημιουργεί και επαληθεύει ο χρήστης στην εφαρμογή του mobile banking. Στη συνέχεια, ο κωδικός μπορεί να πληκτρολογηθεί ηλεκτρονικά, να εισαχθεί στην οθόνη του ATM ή να πληκτρολογηθεί από τον παραλήπτη πληρωμής στην εφαρμογή του για κινητά. Οι πληρωμές που προκύπτουν είναι σχεδόν άμεσες.

Το Blik επιτρέπει τη μεταφορά με αριθμό τηλεφώνου δεσμεύοντας έναν αριθμό τηλεφώνου με τραπεζικό λογαριασμό. Αυτές οι μεταφορές είναι δωρεάν και στιγμιαίες, ακόμη και μεταξύ λογαριασμών από διαφορετικές τράπεζες. Ορισμένες πλατφόρμες ηλεκτρονικών αγορών, όπως το Allegro, είναι σε θέση να συνδέσουν έναν λογαριασμό πελάτη σε μια παρουσία εφαρμογής συμβατή με Blik, επιτρέποντας την επιβεβαίωση πληρωμής μόνο με μια προτροπή ειδοποίησης και κωδικό pin ή βιομετρική σύνδεση.

Το Blik κυκλοφόρησε τον Φεβρουάριο του 2015 από την Polski Standard Płatności, μια συμμαχία έξι πολωνικών τραπεζών, και το ίδιο είναι μέλος της Ευρωπαϊκής Ένωσης Συστημάτων Πληρωμών με Κινητό. Ο αριθμός των τραπεζών που συμμετέχουν έχει αυξηθεί από τότε. Το Blik είχε 8,6 εκατομμύρια χρήστες και επεξεργάστηκε 424 εκατομμύρια συναλλαγές το 2020.

Το 2021, το Blik εισήγαγε ανέπαφες πληρωμές μέσω κινητού τηλεφώνου σε τερματικά εδάφους.

Μεταξύ 2019 και 2020, η πολωνική αστυνομία ανέφερε αρκετές περιπτώσεις απάτης με ανάληψη από ATM. Αποκτώντας πρόσβαση στον λογαριασμό ενός ατόμου στα μέσα κοινωνικής δικτύωσης, ο δράστης μπορεί να ζητήσει δάνειο από γνωστούς του και να πραγματοποιήσει αναλήψεις μετρητών εάν του παρέχεται κωδικός Blik.

## Τράπεζες που συμμετέχουν
Η υπηρεσία Blik είναι διαθέσιμη από τις ακόλουθες τράπεζες:
* Alior Bank
* Bank Millennium
* BNP Paribas
* Citi Handlowy
* Crédit Agricole
* Getin Bank
* ING Bank Śląski
* Nest Bank
* Getin Noble Bank
* mBank
* Bank Pocztowy
* Bank Pekao
* PKO Bank Polski & Inteligo
* Santander Bank Polska
* Bank Polskiej Spółdzielczości
* Spółdzielcza Grupa Bankowa

## Παραπομπές


## Εξωτερικοί σύνδεσμοι
* 

Κατηγορία:Εταιρείες χρηματοοικονομικών υπηρεσιών της Πολωνίας
Κατηγορία:Εταιρείες χρηματοοικονομικής τεχνολογίας
Κατηγορία:Πληρωμές μέσω κινητού τηλεφώνου
Κατηγορία:Διαδικτυακές πληρωμές
Κατηγορία:Συστήματα πληρωμών
Ιερά Μητρόπολις Μυριοφύτου και Περιστάσεως

Η **Ιερά Μητρόπολις Μυριοφύτου και Περιστάσεως** είναι μια επαρχία (Μητρόπολη) του Οικουμενικού Πατριαρχείου. Η επισκοπή υπήρχε ιστορικά έως το 1923 με έδρα της το Μυριόφυτο (σήμερα *Mürefte*). 

Ο τίτλος του *Μυριοφύτου και Περιστάσεως, Υπερτίμου και Εξάρχου Προποντίδος* αποδίδεται πλέον σε τιτουλάριους επισκόπους του Πατριαρχείου.

Μητροπολίτης Μυριοφύτου και Περιστάσεως είναι από το 2000 ο Ειρηναίος (Ιωαννίδης).

## Ιστορικά στοιχεία
Η Περίσταση (σήμερα *[[Σάρκιοϊ|Şarköy]]*), ιδρύθηκε ως αποικία της Σάμου τον 7ο αιώνα π.Χ. Βρίσκεται στην ακτή της θάλασσας του Μαρμαρά, 190 χλμ δυτικά της Κωνσταντινούπολης. Το Μυριόφυτο (σήμερα *Mürefte*) βρίσκεται 10 χλμ βορειοανατολικά της Περίστασης και αναφέρεται για πρώτη φορά το 1063, οπότε καταστράφηκε από σεισµό.

Η περιοχή των δύο πόλεων είχε περιέλθει σε ρωμαϊκό έλεγχο ήδη από το 146 π.Χ. και κατακτήθηκε από τους Οθωμανούς περί το 1360. 

Τον 12ο αιώνα ιδρύθηκε η επισκοπή Περιστάσεως, υπαγόμενη στη Μητρόπολη Ηρακλείας. Αργότερα η έδρα της μεταφέρθηκε στο Μυριόφυτο και τον 16ο αιώνα ήταν γνωστή ως Περιστάσεως και Μυριοφύτου. Τον 17ο αιώνα, το όνομα άλλαξε σε Μυριοφύτου και Περιστάσεως. Τον Ιανουάριο του 1909 η επισκοπή ανυψώθηκε σε Μητρόπολη. Μετά την ανταλλαγή πληθυσμών Ελλάδας - Τουρκίας το 1923 δεν έμεινε καθόλου Ορθόδοξος πληθυσμός στα εδάφη της Μητρόπολης.

Η Μητρόπολη Μυριοφύτου και Περιστάσεως συνόρευε βόρεια και δυτικά με τη Μητρόπολη Ηρακλείας, νοτιοανατολικά με τη Θάλασσα του Μαρμαρά και βορειοανατολικά με τη Μητρόπολη Γάνου και Χώρας. Εκτός από το Μυριόφυτο και την Περίσταση, περιελάμβανε τις κοινότητες Ηρακλείτσα (*Eriklice*), Πλάτανο (*Çınarlı*), Στέρνα ή Στέρνη (*Tepeköy*), Καλαμίτσι (*Yukarıkalamış*), Λούπουδα ή Λούπιδα (*İğdebağları*), Γιολτζίκ ή Γιολτζίκι ή Λιμνίσκη (*Gölcük*), Νεοχώρι (*Yeniköy*), Γιαγάτς ή Καλόδενδρο (*Yayaağaç*).

Στο Μυριόφυτο υπήρχαν τέσσερεις εκκλησίες: του Αγίου Ιωάννη, των Αγίων Θεοδώρων, του Αγίου Νικολάου και των Εισοδίων της Θεοτόκου. Στην Περίσταση οι εκκλησίες ήταν οι εξής: της Κοιµήσεως της Θεοτόκου, του Αγίου Νικολάου και του Αγίου Ιωάννου.

### Επισκοπικός κατάλογος

## Παραπομπές


## Πηγές

*  
* 
* 
* 

Μυριοφυτου

Κατηγορία:Ανατολική Θράκη
Dino Polska

Η **Dino Polska Α.Ε.** () είναι πολωνική εταιρεία λιανικής, η οποία λειτουργεί σούπερ μάρκετ σε όλη την Πολωνία. Η αλυσίδα λιανικής ιδρύθηκε το 1999 από τον Τόμας Μπιερνάτσκι. Τα σούπερ μάρκετ Dino βρίσκονται γενικά σε πόλεις μεσαίου και μικρού μεγέθους, καθώς και στις περιφέρειες μεγαλύτερων πόλεων. Η εταιρεία ξεκίνησε στη δυτική Πολωνία, αλλά έκτοτε επεκτάθηκε σε ολόκληρη τη χώρα. Το 2017, τα σούπερ μάρκετ Dino βρίσκονταν στα ακόλουθα βοεβοδάτα: Μείζονος Πολωνίας, Κουγιαβίας-Πομερανίας, Ελάσσονος Πολωνίας, Κάτω Σιλεσίας, Λούμπους, Λοτζ, Οπόλε, Πομερανίας, Σιλεσίας, Τιμίου Σταυρού και Δυτικής Πομερανίας.

Το Σεπτέμβριο του 2023, το Dino διέθετε 2.340 καταστήματα με επιφάνεια 921.400 τετραγωνικών μέτρων.

## Δομή
[μικρογραφία|275x275εσ| Ένα από τα καταστήματα της Dino Polska στο [Μορίν.]]
Το δίκτυο επιμελητείς της Dino Polska βασίζεται σε 4 κέντρα διανομής που βρίσκονται σε: Κροτόσιν, Γιαστρόβιε, Πιότρκουφ Τριμπουνάλσκι και Ζεσοτάρι. Λόγω της επέκτασης της αλυσίδας λιανικής, ο Τόμας Μπιερνάτσκι ίδρυσε την ιδιωτική εταιρεία περιορισμένης ευθύνης Dino Polska, στην οποία κατά τη διάρκεια των επόμενων τριών ετών πούλησε όλα τα καταστήματα Dino. Η συνεχιζόμενη επέκταση της εταιρείας ανάγκασε τη μετατροπή της σε ανώνυμη εταιρεία.

Τα καταστήματα Dino Polska προσφέρουν στους πελάτες τους περίπου πέντε χιλιάδες διαφορετικά είδη, με κάθε κατάστημα να περιλαμβάνει έναν πάγκο κρέατος, που πωλεί κρέας, προσούτο και μια ποικιλία παρασκευασμένων τύπων κρέατος που προμηθεύεται κυρίως από την Agro-Rydzyna. Η Dino Polska είναι ιδιοκτήτης του εργοστασίου κρέατος Agro-Rydzyna. Από το 2010, η Dino Polska είναι ο μοναδικός διανομέας προϊόντων κρέατος και χοιρομερίου με αυτό το σήμα, αγοράζοντας μετοχές της εταιρείας από το 2003.

Τον Ιούνιο του 2010, η Enterprise Investors, ένα επενδυτικό ταμείο, αγόρασε το 49% των μετοχών της εταιρείας για 200 εκατομμύρια ζλότι. Από τις σχέσεις της με την Enterprise Investors, η αλυσίδα λιανικής άρχισε να επεκτείνεται αισθητά, από 111 καταστήματα στο τέλος του 2010 σε 628 καταστήματα έως τα τέλη Δεκεμβρίου 2016. Τον Απρίλιο του 2017, η Enterprise Investors διένειμε όλα τα περιουσιακά της στοιχεία στο Χρηματιστήριο της Βαρσοβίας. Τον Ιούνιο του 2019, υπήρχαν 1056 καταστήματα.

## Παραπομπές



Κατηγορία:Αλυσίδες σούπερ μάρκετ
Κατηγορία:Πολωνικά εμπορικά σήματα
Κατηγορία:Εταιρίες εισηγμένες στο Χρηματιστήριο της Βαρσοβίας
Karrik (γραμματοσειρά)

Η **Karrik** είναι γραμματοσειρά χωρίς ακρεμόνες, δημιουργία των Γάλλων σχεδιαστών Jean-Baptiste Morizot και Lucas Le Bihan.  Κυκλοφόρησε στις 17 Ιουνίου 2020 στον ιστότοπο της εταιρείας παραγωγής και εμπορίας γραμματοσειρών *Velvetyne Type Foundry*. Διατίθεται σε δυο βάρη, *Regular* και *Italic*.

Ο σχεδιασμός της είναι σκόπιμα ακανόνιστος, ώστε να συσχετιστεί με τις πρώιμες γραμματοσειρές του είδους. Η Karrik διαθέτει μια σειρά από ιδιαίτερα χαρακτηριστικά, όπως ανισορροπίες βάρους, απουσία οπτικών διορθώσεων και μη συμβατικές αναλογίες γραμμάτων. Η δημιουργία της ξεκίνησε τον Μάρτιο του 2019 και ολοκληρώθηκε τον Οκτώβριο του ίδιου έτους. 

Η ευελιξία της αναδεικνύεται σε μεγάλα μεγέθη και σε συμβατικά κείμενα. Η Karrik αντλεί έμπνευση από τη βρετονική μυθολογική φιγούρα *Ankou*, που συμβόλιζε τον προάγγελο του θανάτου.

Η γραμματοσειρά Karrik διατίθεται σε διάφορες μορφές αρχείων (OTF, TTF, WOFF, WOFF 2) και ενδείκνυται για χρήση σε έντυπα και ιστοσελίδες, αφού υποστηρίζει πλήθος ευρωπαϊκών γλωσσών που βασίζονται στο λατινικό αλφάβητο. Είναι μια γραμματοσειρά ανοιχτού κώδικα και μπορεί να χρησιμοποιηθεί για προσωπικούς και εμπορικούς σκοπούς. Είναι διαθέσιμη για λήψη στο *[[GitHub]]* και άλλες πηγές στο διαδίκτυο.

## Εξωτερικοί σύνδεσμοι

*  Επίσημος ιστότοπος
*  Άδεια SIL Open Font License 1.1
*  Δείγμα γραμματοσειράς
* Fonts In Use (Karrik)

## Παραπομπές


Κατηγορία:Γραμματοσειρές ανοιχτού κώδικα
Κατηγορία:Γραμματοσειρές χωρίς ακρεμόνες
Φιλαρμονική του Στσέτσιν «Μιετσίσουαφ Καρουόβιτς»

Η **Φιλαρμονική του Στσέτσιν «Μιετσίσουαφ Καρουόβιτς»** (), απλά γνωστή ως **Φιλαρμονική του Στσέτσιν**, είναι φιλαρμονική ορχήστρα της πόλης Στσέτσιν της Πολωνίας, η οποία ιδρύθηκε το 1948. Το 2015, το νέο κτίριο της φιλαρμονικής τιμήθηκε με το Βραβείο Σύγχρονης Αρχιτεκτονικής της Ευρωπαϊκής Ένωσης.

## Ιστορία
Η πρώτη συναυλία υπό τη διεύθυνση του Φελίτσιαν Λασότα πραγματοποιήθηκε στις 25 Οκτωβρίου 1948. Το 1958, η Φιλαρμονική πήρε το όνομά της από τον διάσημο Πολωνό κλασικό συνθέτη και διευθυντή ορχήστρας, Μιετσίσουαφ Καρουόβιτς (1876-1909). Μέχρι το 2014, η Φιλαρμονική βρισκόταν στις αίθουσες αντιπροσωπείας του Δημοτικού Γραφείου, στην Πλατεία Εσωτερικού Στρατού. Από τις 14 Σεπτεμβρίου 2014, η νέα έδρα της Φιλαρμονικής είναι ένα κτίριο στην οδό Μαουοπόλσκα (Małopolska) 48, σχεδιασμένο από το Studio Barozzi Veiga της Βαρκελώνης.

Ο χώρος μουσικής καλύπτει μια έκταση 13.000 τετραγωνικών μέτρων και περιλαμβάνει μια κύρια αίθουσα συναυλιών με 1.000 θέσεις για τους θεατές της συναυλίας, καθώς και μια μικρότερη αίθουσα χωρητικότητας 200 θεατών και μια σειρά από αίθουσες συνεδριάσεων. Το χαρακτηριστικό σχήμα πάγου της φιλαρμονικής και η ημιδιαφανής πρόσοψη με ραβδώσεις από γυαλί, που δίνει στο κτίριο μια λευκή λάμψη τη νύχτα, έχει γίνει ένα νέο σύμβολο της πόλης και έχει λάβει πολλά αρχιτεκτονικά βραβεία, όπως το Πρώτο Βραβείο στο διάσημο διαγωνισμό Eurobuild Awards 2014, στην κατηγορία Αρχιτεκτονικό Σχέδιο της Χρονιάς  Το 2014, ο εξέχων Πολωνός συνθέτης Κσίστοφ Πεντερέτσκι, συνέθεσε ειδικά μια φανφάρα για την επίσημη τελετή έναρξης του νέου κτιρίου και ερμηνεύτηκε από τη Φιλαρμονική Ορχήστρα του Στσέτσιν.

## Εικόνες

Αρχείο:Szczecin_Philharmonic_Hall_3304.jpg|εναλλ.=Szczecin Philharmonic Hall, view from plac Solidarności|Αίθουσα Φιλαρμονικής του Στσέτσιν, άποψη από την Πλατεία Αλληλεγγύης.
Αρχείο:Szczecin_filharmonia_dron_(1).jpg|εναλλ.=Szczecin Philharmonic Hall, view from plac Solidarności|Αίθουσα Φιλαρμονικής του Στσέτσιν, άποψη από ψηλά.
Αρχείο:Szczecin_Philharmonic_Hall_dk3345.jpg|εναλλ.=The new building, 48 Małopolska Street, side view from Hołd Pruski Square|Το νέο κτίριο, οδός Μαουοπόλσκα 48, πλευρική όψη από την Πλατεία Προύσκι.
Αρχείο:Szczecin_Filharmonia.jpg|εναλλ.=The entrance to the old building of Szczecin Philharmonic, Armii Krajowej Square|Η είσοδος στο παλιό κτίριο της Φιλαρμονικής του Στσέτσιν, Πλατεία Εσωτερικού Στρατού.
Αρχείο:Szczecin_filharmonia_(1).jpg|εναλλ.=The interior of the new building|Εσωτερικό του νέου κτιρίου.
Αρχείο:Szczecin_filharmonia_(3).jpg|εναλλ.=The main hall of Szczecin Philharmonic|Η κεντρική αίθουσα της Φιλαρμονικής του Στσέτσιν.
Αρχείο:Szczecin_filharmonia_(4).jpg|εναλλ.=The interior of Szczecin Philharmonic Hall|Το εσωτερικό της Αίθουσας Φιλαρμονικής του Στσέτσιν.


## Παραπομπές



Κατηγορία:Αίθουσες συναυλιών στην Πολωνία
Κατηγορία:Κτίρια και κατασκευές στο Στσέτσιν
Γιάννης Σουλιώτης

Ο **Γιάννης Σουλιώτης** (Αθήνα, 1979) είναι Έλληνας δημοσιογράφος και αστυνομικός συντάκτης στην εφημερίδα, Η Καθημερινή.

## Βιογραφία
Γεννήθηκε το 1979 στην Αθήνα, όπου μεγάλωσε και ολοκλήρωσε τις εγκύκλιες σπουδές του το 1996 αποφοιτώντας από την Ελληνογαλλική Σχολή Αγίας Παρασκευής. 

Τα έτη 1994-1997 πραγματοποίησε σπουδές στο τμήμα Οικονομικών Επιστημών του Εθνικού και Καποδιστριακού Πανεπιστημίου της Αθήνας. Απέκτησε μεταπτυχιακό δίπλωμα από το ΜΠΣ με τίτλο *Μάρκετινγκ & Επικοινωνία και Νέες Τεχνολογίες* του Οικονομικού Πανεπιστημίου της Αθήνας. Παρακολούθησε στη συνέχεια πρόγραμμα μεταπτυχιακών σπουδών στην αλλοδαπή, που είχε ως θέμα την τρομοκρατία (*Terrorism Studies*) στο Πανεπιστήμιο του Σαιντ Άντριους της Σκωτίας.

Από το 2001 έως σήμερα ασκεί το επάγγελμα του δημοσιογράφου στην εφημερίδα "Η Καθημερινή". Αρχικά ξεκίνησε τη σταδιοδρομία του στα ένθετα της εφημερίδας και στη συνέχεια μετακινήθηκε στον τομέα του ελεύθερου ρεπορτάζ. Έχει συνεργαστεί και με την ΕΡΤ ως πολεμικός ανταποκριτής στην Ουκρανία.

Από το 2008 εξειδικεύεται με το δικαστικό ρεπορτάζ και την κάλυψη θεμάτων αστυνομικού ενδιαφέροντος και ιδίως του οργανωμένου εγκλήματος.

Ζει μόνιμα σε προάστιο στην Αθήνα.

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Στάδιο Ιμπν Μπατούτα

Το **Στάδιο Ιμπν Μπατούτα**, ή **Μέγα Στάδιο της Ταγγέρης** (, βερβερικές γλώσσες: ⴰⵏⵏⴰⵔ ⵏ ⵉⴱⵏ ⴱⴰⵜⵓⵜⴰ), είναι στάδιο πολλαπλών χρήσεων στην Ταγγέρη του Μαρόκου. Χρησιμοποιείται κυρίως για ποδοσφαιρικούς αγώνες και μεγάλες εκδηλώσεις, όπως τελετές ή συναυλίες. Το στάδιο έχει χωρητικότητα 65.000 θεατών μετά την ολοκλήρωση της ανακαίνισης για τη φιλοξενία του Παγκοσμίου Κυπέλλου Συλλόγων του 2022. Χρησιμεύει ως η νέα έδρα της ΙΡ Ταγγέρης, αντικαθιστώντας το πρώην Σταδιο ντε Μαρσάν (Stade de Marchan). Το στάδιο πήρε το όνομά του από τον Μαροκινό λόγιο και εξερευνητή, Ιμπν Μπατούτα.

## Ιστορία
Ο εναρκτήριος αγώνας διεξήχθη στις 26 Απριλίου 2011 μεταξύ της ΙΡ Ταγγέρης και της Ατλέτικο Μαδρίτης Β και ακολούθησε αγώνας μεταξύ της Ραζά Κλεμπ Ατλετίκ και της Ατλέτικο Μαδρίτης. Στις 27 Ιουλίου, το στάδιο φιλοξένησε το Σούπερ Καπ Γαλλίας 2011, στο οποίο η Ολιμπίκ Μαρσέιγ κέρδισε τη Λιλ με 5–4.
αριστερά|μικρογραφία| Αίθουσα VIP του Σταδίου Ιμπν Μπατούτα.
Όταν το Μαρόκο φιλοξένησε το Πρωτάθλημα Εθνών Αφρικής Κ23 το 2011, το στάδιο φιλοξένησε έξι αγώνες στη φάση των ομίλων και έναν στους ημιτελικούς.

Το Στάδιο Ιμπν Μπατούτα ήταν ένα από τα επιβεβαιωμένα γήπεδα για το Κύπελλο Εθνών Αφρικής 2015, το οποίο επρόκειτο να φιλοξενηθεί από το Μαρόκο, μέχρι να αφαιρεθεί τα δικαιώματα φιλοξενίας του.

Το στάδιο φιλοξένησε το Σούπερ Καπ Γαλλίας 2017 για δεύτερη φορά στις 29 Ιουλίου, στο οποίο η Παρί Σεν Ζερμέν κέρδισε τη Μονακό με 2–1.

Όταν το Μαρόκο φιλοξένησε το Πρωτάθλημα Εθνών Αφρικής 2018, στο στάδιο διεξήχθησαν έξι αγώνες στη φάση των ομίλων και ένας στα προημιτελικά.

Στο στάδιο διεξήχθη ο αγώνας του Σούπερ Καπ Ισπανίας 2018 μεταξύ της φιναλίστ του Κυπέλλου Ισπανίας, Σεβίλλης, και της νικήτριας του Κυπέλλου Ισπανίας 2017–18 και της Πριμέρα Ντιβισιόν 2017–18, Μπαρτσελόνα, στον οποία η Μπαρτσελόνα κέρδισε τη Σεβίλλη με 2–1.

Το στάδιο ήταν ένας από τους χώρους διεξαγωγής στην αποτυχημένη προσφορά του Μαρόκου για το Παγκόσμιο Κύπελλο του 2026. Ήταν προγραμματισμένο να φιλοξενήσει τους προημιτελικούς, εάν το Μαρόκο είχε πάρει τη διεξαγωγή του Παγκοσμίου Κυπέλλου.

Έγινε ανακαίνιση για να αυξήσει τη χωρητικότητά του και να αλλάξει το εξωτερικό του για να φιλοξενήσει το Παγκόσμιο Κύπελλο Συλλόγων του 2022. Είχε προγραμματιστεί ότι η χωρητικότητα θα αυξηθεί από 44.500 θέσεις σε 65.000. Στις 25 Ιανουαρίου 2023, επιβεβαιώθηκε ότι το στάδιο είναι έτοιμο να φιλοξενήσει το Παγκόσμιο Κύπελλο Συλλόγων του 2022.
μικρογραφία|260x260εσ| Το στάδιο το 2018, πριν την ανακαίνιση.
Υπάρχουν τρέχουσες μελέτες για την αλλαγή του εξωτερικού του σταδίου, καλύπτοντάς το πλήρως και αφαιρώντας το ταρτάν στίβου, για να αυξηθεί η χωρητικότητά του σε 80.000 θέσεις πριν το 2025, σε συνδυασμό με πιθανή διοργάνωση του Κυπέλλου Εθνών Αφρικής του 2025 και του Παγκοσμίου Κυπέλλου του 2030, σύμφωνα με τον Αμπντελμαλέκ Αμπρόν, μέλος της Βασιλικής Ομοσπονδίας Ποδοσφαίρου Μαρόκου και επικεφαλής της Επιτροπής Υποδομών του ποδοσφαιρικού συστήματος στο Μαρόκο.

## Διεθνείς εκδηλώσεις

### Παγκόσμιο Κύπελλο Συλλόγων FIFA 2022

## Παραπομπές


## Εξωτερικοί σύνδεσμοι
* Επίσημος ιστότοπος

Κατηγορία:Στάδια ποδοσφαίρου στο Μαρόκο
Κατηγορία:Κτίρια και κατασκευές στην Ταγγέρη
Γιάννης Κατεινάς

Ο **Γιάννης Κατεινάς** (Απείρανθος Νάξου, 1913 - Αθήνα, 28 Δεκεμβρίου 1944) ήταν στέλεχος του ΕΑΜ και αγωνιστής της Εθνικής αντίστασης από την Απείρανθο Νάξου. Ήταν από τους ιδρυτές των πρώτων αντιστασιακών πυρήνων στη Νάξο. Σκοτώθηκε στις 28 Δεκεμβρίου 1944 στην Αθήνα, στο Μεταξουργείο από ριπές αγγλικού άρματος κατά τα Δεκεμβριανά. Το Λαογραφικό Μουσείο της Απειράνθου έχει ονομαστεί προς τιμή του.
Άγαλμα του Αγίου Ιωάννη (Κατοβίτσε)

Το **Άγαλμα του Αγίου Ιωάννη** (πολωνικά: Figura św. Jana) είναι άγαλμα με μορφή που πιθανότατα απεικονίζει τον Άγιο Ιωάννη τον Ευαγγελιστή, στο Κατοβίτσε της Πολωνίας. Βρίσκεται στην περιοχή Σρουντμιέστσιε (κέντρο πόλης), στην είσοδο της οδού Αγίου Ιωάννη προς την Πλατεία της Αγοράς.

Ο σημερινός δρόμος πήρε το όνομά του από το άγαλμα του Αγίου Ιωάννη.

Το άγαλμα του Αγίου Ιωάννη τοποθετήθηκε το 1816 στη διασταύρωση των τότε δρόμων βορρά-νότου και ανατολής-δύσης, διασχίζοντας το κέντρο του χωριού Κατοβίτσε Στις 11 Ιουλίου 1816, καθαγιάστηκε από τον Ρ. Λουμπέτσκι. Η μορφή ήταν λαξευμένη σε ψαμμίτη.

Το 1875, το άγαλμα μεταφέρθηκε σε μια ιδιοκτησία στο Μπρίνουφ. Εκείνη την εποχή η οδός Αγίου Ιωάννη ήταν πλακόστρωτη και το άγαλμα μετακινήθηκε από την οδό με το πρόσχημα της παρεμπόδισης της κυκλοφορίας στο δρόμο. Στο Μπρίνουφ, τοποθετήθηκε στην ιδιοκτησία του αγρότη Μικοουάϊ Ματσούγκα (σήμερα το ακίνητο στην οδό Ντβόρσκα 2). Το 1916, στην εκατονταετηρίδα της ύπαρξής του, οι κάτοικοι του Μπρίνουφ ανακαίνισαν το άγαλμα. Αυτό αποδεικνύεται από την επιγραφή στη βάση του αγάλματος.

Με πρωτοβουλία της Ένωσης Άνω Σιλεσίας, το 1999 ένα αντίγραφο του αγάλματος, κατασκευασμένο από τους Μιρόσουαφ και Γιάτσεκ Κιτσίνσκι, τοποθετήθηκε στην είσοδο της οδού Αγίου Ιωάννη στην Πλατεία της Αγοράς. .

Επί του παρόντος, υπάρχουν και τα δύο αγάλματα - το αντίγραφο στην οδό Αγίου Ιωάννη και το πρωτότυπο στο Μπρίνουφ, στην οδό Ντβόρσκα 2.

## Εικόνες

Αρχείο:Katowice_-_St_John_monument.jpg|σύνδεσμος=Plik:Katowice_-_St_John_monument.jpg|εναλλ.=Informacja o wystawieniu figury w 1816|Πληροφορίες σχετικά με την εμφάνιση του αγάλματος το 1816.
Αρχείο:Katowice-_figura_świętego_Jana_(2).jpg|σύνδεσμος=Plik:Katowice-_figura_świętego_Jana_(2).jpg|εναλλ.=Informacja o przeniesieniu figury w 1875|Πληροφορίες για τη μεταφορά του αγάλματος το 1875.
Αρχείο:Katowice_-_figura_świętego_Jana_(1).jpg|σύνδεσμος=Plik:Katowice_-_figura_świętego_Jana_(1).jpg|εναλλ.=Informacja o odnowieniu figury w 1916|Πληροφορίες για την αποκατάσταση του αγάλματος το 1916.
Αρχείο:Katowice_-_figura_świętego_Jana_na_ulicy_Świętgo_Jana.jpg|σύνδεσμος=Plik:Katowice_-_figura_świętego_Jana_na_ulicy_Świętgo_Jana.jpg|εναλλ.=Informacja o ustawieniu repliki w 1999|Πληροφορίες για την εγκατάσταση του αντιγράφου το 1999.


## Δείτε επίσης
* Ιστορία του Κατοβίτσε

## Παραπομπές


Αγιου Ιωαννη Αγαλμα
Αγιου Ιωαννη Αγαλμα Κατοβιτσε
Αντι-ιμπεριαλισμός

Ο **αντι-ιμπεριαλισμός** είναι η αντίθεση στον ιμπεριαλισμό ή τη νεοαποικιοκρατία και υποστηρίζει την εθνική ανεξαρτησία όλων των χωρών παγκοσμίως. Το αντιιμπεριαλιστικό αίσθημα εκδηλώνεται συνήθως ως πολιτική αρχή σε αγώνες ανεξαρτησίας ή η εναντίωση σε επεμβάσεις αλλά και γενικώς η επιρροή των παγκόσμιων υπερδυνάμεων σε άλλες χώρες. 
thumb|300px|Αντι-ιμπεριαλιστικό ακιδογράφημα στο Καράκας, που στοχεύει στον αμερικανικό (Η.Π.Α.) ιμπεριαλισμό
Ο αντιιμπεριαλισμός μπορεί επίσης να προκύψει από μια συγκεκριμένη οικονομική θεωρία η οποία υποστηρίζει ότι η υπεραξία που εξάγεται σε λιγότερο ανεπτυγμένα έθνη σε αναζήτηση υψηλότερων κερδών, οδηγεί τελικά στον ιμπεριαλισμό. Η θεωρία αυτή προέρχεται από τον Βλάντιμιρ Λένιν που θεωρεί ότι ο ιμπεριαλισμός αποτελεί το υψηλότερο στάδιο του καπιταλισμού, όμως χαίρει υποστήριξης από την πλειοψηφία της αριστεράς σήμερα. Οι άνθρωποι που αυτοκατηγοριοποιούνται ως αντι-ιμπεριαλιστές δηλώνουν συχνά ότι είναι αντίθετοι στην αποικιοκρατία, τις αποικιακές αυτοκρατορίες, την ηγεμονία, τον ιμπεριαλισμό και την εδαφική επέκταση μιας χώρας πέρα από τα καθιερωμένα εθνικά σύνορά της.

## Παραπομπές


## Εξωτερικοί σύνδεσμοι
*
Γκέρχαρντ Βάικουμ

Ο **Γκέρχαρντ Βάικουμ** (γερμ. *Gerhard Weikum*, γενν. 28 Σεπτεμβρίου 1957) είναι Γερμανός επιστήμονας υπολογιστών, διευθυντής ερευνών στο Ινστιτούτο Μαξ Πλανκ Πληροφορικής στο Σααρμπρύκεν της Γερμανίας, όπου είναι επικεφαλής του τμήματος βάσεων δεδομένων και πληροφοριακών συστημάτων. Τα ερευνητικά ενδιαφέροντά του περιλαμβάνουν τα κατανεμημένα συστήματα, τα αυτορρυθμιζόμενα συστήματα βάσεων δεδομένων, την ολοκλήρωση δεδομένων και κειμένου, καθώς και την αυτοματοποιημένη κατασκευή γνωσιακών βάσεων. Συγκαταλέγεται μεταξύ των δημιουργών της γνωσιακής βάσεως YAGO. Είναι επίσης κοσμήτορας της Διεθνούς Ερευνητικής Σχολής Μαξ Πλανκ για την Επιστήμη Υπολογιστών (IMPRS-CS).

Στο παρελθόν διετέλεσε καθηγητής Πληροφορικής στο Πανεπιστήμιο του Σάαρλαντ στο Σααρμπρύκεν και στο Ομοσπονδιακό Ινστιτούτο Τεχνολογίας της Ζυρίχης. Επίσης εργάσθηκε στην Εταιρεία Μικροηλεκτρονικής και Τεχνολογίας Υπολογιστών (MCC) στο Όστιν (Τέξας) και ως επισκέπτης ερευνητής στη Microsoft Research στο Ρέντμοντ (Ουάσινγκτον). Πήρε το πτυχίο του και το διδακτορικό του από το Πολυτεχνείο του Ντάρμστατ.

Το 2005 ο Σύλλογος Μηχανημάτων Υπολογισμού (ACM) όρισε τον Βάικουμ ως «εταίρο» της, μια από τις μεγαλύτερες τιμητικές διακρίσεις που δίνει ο Σύλλογος. Ο Βάικουμ έχει τιμηθεί για τις έρευνές του στα πεδία των βάσεων δεδομένων και πληροφοριακών συστημάτων, και ειδικότερα για τη συνεισφορά του στη βελτίωση της αξιοπιστίας και της αποδόσεως των μεγάλης κλίμακας, κατανεμημένων συστημάτων πληροφοριών. Το 2010 εκλέχθηκε εταίρος της γερμανικής Εταιρείας Πληροφορικής με της οποίας το Μετάλλιο Κόνραντ Τσούζε (Konrad Zuse) τιμήθηκε το 2021. Το 2018 έγινε μέλος της Λεοπόλδειας Γερμανικής Ακαδημίας Επιστημών. Στις 12 Ιανουαρίου 2024 αναγορεύθηκε επίτιμος διδάκτορας του Τμήματος Πληροφορικής και Τηλεπικοινωνιών της Σχολής
Θετικών Επιστημών του Πανεπιστημίου Αθηνών.

## Παραπομπές


## Εξωτερικοί σύνδεσμοι
* Προσωπική ιστοσελίδα στο Ινστιτούτου Μαξ Πλανκ
* Στο τμήμα βάσεων δεδομένων και πληροφ. συστημάτων του Ινστιτούτου Μαξ Πλανκ Πληροφορικής

Κατηγορία:Γερμανοί επιστήμονες υπολογιστών
Τερζόπουλος

Το ελληνικό επώνυμο **Τερζόπουλος** μπορεί να αναφέρεται σε κάποιο από τα παρακάτω πρόσωπα:

* Γεώργιος Τερζόπουλος (1931-2024), βουλευτής Πιερίας
* Δημήτρης Τερζόπουλος (γενν. περ. 1956) Καναδο-ελληνοαμερικανός επιστήμονας υπολογιστών
* Ευάγγελος Τερζόπουλος (1911-1990), δημοσιογράφος και εκδότης περιοδικών
* Θεόδωρος Τερζόπουλος (γενν. 1947), θεατρικός σκηνοθέτης
* Μενέλαος Τερζόπουλος (1933-2025), γιατρός και πολιτικός, δήμαρχος Κατερίνης
* Τάκης Τερζόπουλος (1920-1989), αντιστασιακός και πολιτικός, Δήμαρχος Κατερίνης
* Χρήστος Τερζόπουλος (γενν. 1941), εκδότης, γιος του Ευάγγελου

## Δείτε επίσης
* Εκδόσεις Τερζόπουλου
Ανβαρί

[thumb|right|255px|Σελίδα συλλογής ποιημάτων του Ανβαρί σε περσικό χειρόγραφο, γραμμένο στο [Οροπέδιο Ντέκκαν|Ντέκαν των Ινδιών το 1630-1635]]
Ο **Ανβαρί** (12ος αιώνας, πιθανώς 1126-1189), με πλήρες πραγματικό όνομα **Αχουάντ αντ-Ντιν Αλί ιμπν Μοχάμαντ Χαβαρανί** ή **Αχουάντ αντ-Ντιν Αλί ιμπν Μαχμούντ** (περσ. اوحدالدین علی ابن محمد انوری) ήταν Πέρσης ποιητής.

Ο Ανβαρί γεννήθηκε στην πόλη Αμπιβάρντ (σε περιοχή που σήμερα βρίσκεται στο Τουρκμενιστάν) ή στο διαμέρισμα Χαβαράν της Χορασμίας και πέθανε στην Μπαλχ της Χορασμίας (στο σημερινό Αφγανιστάν). Μελέτησε τις επιστήμες και τη λογοτεχνία στο ίδρυμα της Τουν (σημερ. Φέρντοους του Ιράν), καθιστάμενος ικανός αστρονόμος (και αστρολόγος) εκτός από ποιητής.

Τα ποιήματα του Ανβαρί συγκεντρώθηκαν σε μια συλλογή (*diwan*) και περιλαμβάνουν από εξυμνητικά έως σάτιρες. Η ελεγεία του «Οι θρήνοι του Χορασάν» θεωρείται ως ένα από τα αριστουργήματα της περσικής λογοτεχνίας. Η *Cambridge History of Iran* χαρακτηρίζει τον Ανβαρί «μία από τις μεγαλύτερες μορφές της περσικής γραμματείας». Παρά την ομορφιά τους, τα ποιήματά του χρειάζονταν συχνά κάποια ερμηνεία, καθώς πολλά ήταν σύνθετα και δυσνόητα.

Το ποίημα-πανηγυρικός του Ανβαρί προς τιμή του Σελτζούκου Σουλτάνου του Χορασάν Αχμάντ Σαντζάρ (1117–1157) εξασφάλισε στον ποιητή την απόλυτη εύνοια του μονάρχη και του επέτρεψε να απολαύσει την προστασία ακόμα και δύο εκ των διαδόχων του. Ο ποιητής συνήθιζε να συνοδεύει τον Σαντζάρ στις στρατιωτικές εκστρατείες του. Μια φορά, όταν ο σουλτάνος πολιορκούσε το φρούριο του Χαζαράσπ, έλαβε χώρα μια παράλληλη ποιητική σύγκρουση ανάμεσα στον Ανβαρί και τον ανταγωνιστή ποιητή Ρασίντι, ο οποίος βρισκόταν μέσα στο πολιορκούμενο κάστρο, με στίχους δεμένους πάνω σε βέλη που εξαπολύονταν εκατέρωθεν. Ωστόσο, χρόνια αργότερα, όταν η πρόβλεψη του Ανβαρί για καταστροφές τον Οκτώβριο του 1185 απέτυχε, ο ποιητής έχασε την εύνοια της σουλτανικής αυλής και υποχρεώθηκε σε μια πιο περιορισμένη ζωή. Είναι πιθανό ότι τελικώς αυτοκτόνησε. Τάφηκε στη Μακμπαρατοσοάρα.

Η λογοτεχνική ικανότητα του Ανβαρί ήταν μεγάλη, όπως διαφαίνεται στο προαναφερθέν θρηνητικό (και μακροσκελέστερο) έργο του με θέμα τα ερείπια που είχαν προκαλέσει Ογούζοι Τούρκοι στο Χορασάν, αλλά και στα γυμνάσματά του στην ειρωνεία και τη γελοιοποίηση. Ο ίδιος θεωρούσε τον εαυτό του ανώτερο από τους συγχρόνους του και σε όλες τις άλλες διανοητικές ενασχολήσεις, όπως στη λογική, τη μουσική, τα μαθηματικά, ακόμα και στη θεολογία. «Οι θρήνοι του Χορασάν» έγιναν γνωστοί στη Δύση, καθώς μεταφράσθηκαν ήδη από το 1789 στην αγγλική από τον λοχαγό Κερκπάτρικ.

## Δείτε επίσης
* Περσική λογοτεχνία

## Παραπομπές


## Πηγές

* 
* Daadbeh, Asghar: Το λήμμα «Anwarī» στην *Encyclopaedia Islamica* Online, επιμ. Wilferd Madelung και Farhad Daftary, 2015
* J.T.P. de Bruijn: το λήμμα «Anwari» στην *Encyclopædia Iranica* (επιμ. Ehsan Yarshater), τόμ. II, σσ. 141-143, εκδ. Routledge & Kegan Paul, Λονδίνο και Νέα Υόρκη 1986
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 534
* 

Κατηγορία:Πέρσες ποιητές
Κατηγορία:Ποιητές του 12ου αιώνα
NGC 3998

Ο **[[Νέος Γενικός Κατάλογος|NGC]] 3998** είναι φακοειδής γαλαξίας στον αστερισμό Μεγάλη Άρκτο. Τον ανακάλυψε ο αστρονόμος Ουίλιαμ Χέρσελ (William Herschel) στις 14 Απριλίου 1789 και απέχει 45 εκατομμύρια έτη φωτός. Η σχετικά μικρή, σε αστρονομικούς όρους, απόσταση καθιστά εύκολη την παρατήρηση και την μελέτη του.

## Χαρακτηριστικά
Στον άτλαντα μορφολογικής ταξινόμησης των γαλαξιών του ντε Βοκουλέρ ο NGC 3998 κατατάσσεται ως **SA0**, γεγονός που υποδηλώνει ότι δεν έχει κεντρική «ράβδο» αλλά έχει εσωτερικό δακτύλιο. Επίσης είναι γαλαξίας LINER. Οι αστέρες του είναι σχετικά γερασμένοι και έχουν κοκκινωπό χρώμα, παρόλα αυτά στον πυρήνα του υπάρχουν ενδείξεις πως σχηματίζονται νέα άστρα, ορισμένα εκ των οποίων ηλικίας μικρότερης των δέκα εκατομμυρίων ετών. Το σχήμα του είναι πολύ στρογγυλό και πεπλατυσμένο.

Ο NGC 3998 έχει Ενεργό Γαλαξιακό Πυρήνα. Υπάρχει υπερμαζική μελανή οπή που περιβάλλεται από δίσκο συσσώρευσης ύλης και εκπέμπει τεράστια ποσά ενέργειας σε όλο το ηλεκτρομαγνητικό φάσμα. Η μάζα της εκτιμάται πως είναι ίση με  ηλιακές μάζες Η ισχύς του Ενεργού Γαλαξιακόύ Πυρήνα είναι σχετικά χαμηλή και όπως συμβαίνει με τους περισσότερους ραδιογαλαξίες χαμηλής ισχύος, το μεγαλύτερο μέρος της εκπομπής του συγκεντρώνεται κοντά στον πυρήνα του. Ωστόσο, έχει επίσης μερικούς «λοβούς» εκπομπής που είναι αρκετά νέοι και ενεργοί καθώς είναι ηλικίας μόλις μερικών δεκάδων εκατομμυρίων ετών.

Ο NGC 3998 έχει επίσης μικρό δίσκο ιονισμένης ακτινοβολίας Hα έκτασης περίπου 100 παρσέκ, καθώς και έναν μεγαλύτερο, παραμορφωμένο δίσκο ουδέτερου υδρογόνου. Πιστεύεται ότι ο δίσκος του αερίου έχει μόλις αρχίσει να ευθυγραμμίζεται με την αστρική κατανομή, γεγονός που θα εξηγούσε επίσης το στρεβλό σχήμα της ραδιοεκπομπής.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Μεγάλη Άρκτος
Κατηγορία:Φακοειδείς γαλαξίες
Κατηγορία:Γαλαξίες LINER
3998
37642
06946
+09-20-046
Διοργανώσεις Ε.Π.Σ. Καστοριάς 1983–84

Για την **περίοδο 1983–84**, η Ένωση Ποδοσφαιρικών Σωματείων Καστοριάς ήταν η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Καστοριάς.

Η πρωταθλήτρια ομάδα της ΕΠΣ Καστοριάς κέρδιζε την άνοδο στη Εθνική ερασιτεχνική κατηγορία.

## Πρωτάθλημα

Για την περίοδο 1983–84, η δομή του πρωταθλήματος της Ε.Π.Σ. Καστοριάς ήταν η εξής:
* Α΄ Κατηγορία (16 ομάδες)
* Β΄ Κατηγορία (28 ομάδες σε δυο ομίλους)
* Γ΄ Κατηγορία (14 ομάδες σε δυο ομίλους)

Το πρωτάθλημα της Α΄ κατηγορίας και την άνοδο στην Εθνική Ερασιτεχνική Κατηγορία της επόμενης περιόδου κατέκτησε o Α.Σ. Ηρακλής Πολυκάρπης.

### Α΄ Κατηγορία
**Bαθμολογία** (επί 30 αγώνων)

*Ανήλθε στην Εθνική Ερασιτεχνική ο ‘’Ηρακλής’’ Πολυκάρπης & υποβιβάστηκαν στη Β΄ Κατηγορία οι 3 τελευταίοι.

### B΄ Κατηγορία
Στη Β΄ κατηγορία συμμετείχαν 28 σύλλογοι χωρισμένοι σε δυο ομίλους των 14.

### Γ΄ Κατηγορία
Στη Γ΄ κατηγορία συμμετείχαν 14 σύλλογοι χωρισμένοι σε δυο ομίλους των 7. Οι 2 πρώτοι κάθε ομίλου προβιβάστηκαν στη Β΄ Κατηγορία.

## Κύπελλο

Στο θεσμό του κυπέλλου συμμετείχαν τα σωματεία της Ε.Π.Σ. Καστοριάς. Aποτελεί την πρώτη φάση του Κυπέλλου Ερασιτεχνών.

Στον τελικό του Κυπελλου 1983-84  ο οποίος διεξήχθη στο Εθνικό Στάδιο Καστοριάς στις 25 Μαρτίου 1984, o Α.Σ. Παναργειακός Άργους Ορεστικού συμμετέχοντας στην Εθνική Ερασιτεχνική, επιβλήθηκε με 3-0 Κεραυνου Χιλιοδένδρου. 

### Τελικός

## Σημειώσεις



## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Καστοριάς
Κατηγορία:Εγχώρια ποδοσφαιρικά πρωταθλήματα 1983-1984
Κατηγορία:Εγχώρια ποδοσφαιρικά κύπελλα 1983-1984
Χριστόδουλος Τοψίδης

Ο **Χριστόδουλος** **Τοψίδης** (Νέα Βύσσα Έβρου, 1 Ιουλίου 1973) είναι Έλληνας πολιτικός. Από την 1 Ιανουαρίου 2024 είναι ο Περιφερειάρχης Ανατολικής Μακεδονίας και Θράκης, έχοντας επικρατήσει με 50,87% έναντι 49,13% του αντιπάλου του, Χρήστου Μέτιου στον Β' Γύρο των αυτοδιοικητικών εκλογών του Οκτωβρίου 2023. 

Τον Δεκέμβριο του 2011 εκλέχθηκε Πρόεδρος του Επιμελητηρίου Έβρου, επανεκλέχτηκε  Πρόεδρος τον Δεκέμβριο του 2017 και τον Μάιο του 2018 εκλέχθηκε Πρόεδρος του νεοσύστατου Περιφερειακού Επιμελητηριακού Συμβουλίου Ανατολικής Μακεδονίας και Θράκης το οποίο παρέδωσε έπειτα από την εκλογή του ως περιφερειάρχης ΑΜΘ.

Είναι παντρεμένος και έχει τέσσερα παιδιά.

## Επιχειρηματική δραστηριότητα
Ο Τοψίδης είναι επιχειρηματίας με δραστηριότητα και συμμετοχή ως μέτοχος, σε διάφορους κλάδους και επιχειρήσεις στην Ελλάδα και την Τουρκία. Οι επιχειρηματικές του δραστηριότητες όπου ασκεί διοικητικά καθήκοντα, συνοψίζονται στον κατασκευαστικό κλάδο, ψυχαγωγία, μαζική σίτιση, τουρισμό, εμπόριο, υπηρεσίες και ενέργεια.
 
## Πολιτική δραστηριότητα

Πέραν των επιχειρηματικών δραστηριοτήτων, ο Τοψίδης συμμετείχε επί πολλά έτη στην διαμόρφωση τοπικών αναπτυξιακών στρατηγικών έχοντας  θεσμική ιδιότητα στην Περιφέρεια Ανατολικής Μακεδονίας Θράκης ως επικεφαλής της αντιπολίτευσης και ως Πρόεδρος του Περιφεριακού Επιμελητηριακού Συμβουλίου (Π.Ε.ΣΥ.) μέχρι και το 2023, ως Πρόεδρος του Επιμελητηρίου Έβρου, Πρόεδρος της Αναπτυξιακής Εταιρείας Επ. Έβρου μέλος ΔΣ  του Οργανισμού Λιμένος Αλεξανδρούπολης (ΟΛΑ), Αντιπρόσωπος στη Γενική Συνέλευση της Εθνικής Ελληνικής Επιτροπής του Διεθνούς Εμπορικού Επιμελητηρίου, μέλος της Αστικής Μη Κερδοσκοπικής Εταιρείας «ΔΙΑΧΕΙΡΙΣΤΙΚΗ ΕΡΓΩΝ ΣΤΗΡΙΞΗΣ ΜΜΕ- ΟΙΚΟΝΟΜΙΚΗ ΣΥΜΒΟΥΛΕΥΤΙΚΗ ΔΕΣΜ- ΟΣ ΑΜΘ, μέλος του Πειθαρχικού Συμβουλίου μεσιτών Π.Ε Έβρου. Υπήρξε επι δεκαετία Αντιπρόεδρος της Συνεταιριστικής Τράπεζας Έβρου και Μέλος του ΔΣ της Ένωσης Συνεταιριστικών Τραπεζών Ελλάδος (ΕΣΤΕ).

Είναι επικεφαλής της Παράταξης Περιφερειακή Σύνθεση στην Περιφέρεια Ανατολικής Μακεδονίας Θράκης , με την οποία έχει εκλεγεί. 
## Η Περιφερειακή Σύνθεση
**Η Περιφερειακή Σύνθεση** Η Περιφερειακή Σύνθεση αποτελεί την παράταξη του Χριστόδουλου Τοψίδη η οποία συστάθηκε το 2018 και έναν χρόνο μετά έλαβε μέρος στις Αυτοδιοικητικές Εκλογές του 2019. Αν και πρωτοεμφανιζόμενοι – τόσο η παράταξη, όσο και ο Χριστόδουλος Τοψίδης ως επικεφαλής- το τελικό ποσοστό ψήφων που συγκέντρωσε ήταν 49.23%.

## Παραπομπές


Κατηγορία:Έλληνες πολιτικοί
Κατηγορία:Έλληνες περιφερειάρχες
Στάδιο Ζντζίσουαφ Κσισκόβιακ

Το **Στάδιο Ζντζίσουαφ Κσισκόβιακ** () είναι στάδιο πολλαπλών χρήσεων στο Μπίντγκοστς της Πολωνίας. Ολοκληρώθηκε το 1960 με χωρητικότητα περίπου 35.944 θεατών σε ξύλινα καθίσματα. Το στάδιο ανακατασκευάστηκε πλήρως το 2007–2008 και η σημερινή χωρητικότητα του είναι 20.187 θεατές. Επί του παρόντος χρησιμοποιείται για ποδοσφαιρικούς αγώνες και εκδηλώσεις στίβου. Το στάδιο πήρε το όνομά του από τον Πολωνό χρυσό Ολυμπιονίκη δρομέα, Ζντζίσουαφ Κσισκόβιακ.

## Εικόνες

Αρχείο:Bdg_ZawiszaBydgoszcz_1_07-2014.jpg|εναλλ.=Main entrance on Gdańska Street|Κύρια είσοδος στην οδό Γκντάσκα.
Αρχείο:Stadion_Zawiszy_Bydgoszcz_trybuna_B_2011.jpg|εναλλ.=Tribune B|Κερκίδα Β.
Αρχείο:Stadion_Zawisza_Bydgoszcz_front_panorama.jpg|εναλλ.=Main entrance, and the club building|Κύρια είσοδος και το κτίριο του συλλόγου.
Αρχείο:Stadion_Zawiszy_12._Mistrzostwa_Świata_Juniorów_w_Lekkeij_Atletyce,_Bydgoszcz,_8-13.07.2008_-_046.JPG|εναλλ.=Junior Athletics World Championships 2008|Κατά το Παγκόσμιο Πρωτάθλημα Στίβου Νέων 2008.
Αρχείο:2017_European_Athletics_U23_Championships_2_13-07-2017.jpg|εναλλ.=U23 European Athletics Championships 2017|Κατά το Ευρωπαϊκό Πρωτάθλημα Στίβου Κ23 του 2017.


## Δείτε επίσης
* Στάδιο Γιούσεφ Πιουσούτσκι (Μπίντγκοστς)

## Παραπομπές


## Εξωτερικοί σύνδεσμοι

* zawisza.bydgoszcz.pl - επίσημος ιστότοπος του πολυαθλητικού συλλόγου CWZS Zawisza Bydgoszcz 

Κατηγορία:Στάδια ποδοσφαίρου στην Πολωνία
Κατηγορία:Στάδια στίβου στην Πολωνία
Κατηγορία:Κτίρια και κατασκευές στο Μπίντγκοστς
Κατηγορία:Ζαβίσα Μπίντγκοστς
Ζουραβιάνκα

Ο **Ζουραβιάνκα** (πολωνικά: Żurawianka) είναι ποταμός στην Πολωνία, δεξιός παραπόταμος του Πουόνκα, με μήκος 27,43 χλμ. και λεκάνη απορροής 177,42 χλμ².

Ο ποταμός ρέει στο βορειοδυτικό τμήμα Βοεβοδάτου Μασοβίας. Στο πάνω μέρος, ο Ζουραβιάνκα δημιουργείτε από δύο υδάτινα ρεύματα που ενώνονται μεταξύ τους κάτω από το χωριό Πσεμκόβο. Ένα από τα ρέματα έχει την πηγή του δυτικά του χωριού Ντανισέβο και το άλλο κοντά στο χωριό Σρέμπρνα. Ο ένας από τους παραπόταμούς του ρέει μέσω του Κουτσίτσε και ο άλλος μέσω του χωριού Νάτσπολσκ. Ο ποταμός Ζουραβιάνκα είναι το ανατολικό σύνορο της Γκμίνα Ντζιεζόνζνια. Εκβάλλει στον ποταμό Πουόνκα, κοντά στην πόλη Σερομίνεκ.

## Δείτε επίσης

* Κατάλογος ποταμών της Πολωνίας

## Παραπομπές


## Εξωτερικοί σύνδεσμοι
* Żurawianka, [w:] Słownik geograficzny Królestwa Polskiego, t. XIV: Worowo – Żyżyn, Βαρσοβία 1895, σελ. 857.

Κατηγορία:Ποταμοί της Πολωνίας
Κορπουαγιέ-λα-Σαπέλ

Το **Κορπουαγιέ-λα-Σαπέλ** (γαλλικά: *Corpoyer-la-Chapelle*) είναι γαλλική κοινότητα στο νομό της Κοτ-ντ'Ορ, στη διοικητική περιοχή της Βουργουνδίας-Φρανς-Κοντέ.

## Παραπομπές


Κατηγορία:Κοινότητες της Κοτ-ντ'Ορ
Στάδιο της Γκντίνια

Το **Στάδιο της Γκντίνια** (πολωνικά: Stadion Miejski w Gdyni****) είναι στάδιο ποδοσφαίρου στη Γκντίνια της Πολωνίας. Είναι η έδρα της Άρκα Γκντίνια. Ο ιδιοκτήτης της εγκατάστασης είναι η πόλη της Γκντίνια και τη διαχειρίζεται το Αθλητικό Κέντρο της Γκντίνια (πρώην GOSiR).

Το γήπεδο μπορεί να φιλοξενήσει 15.139 θεατές. Διαθέτει θερμαινόμενο χλοοτάπητα διαστάσεων 105 x 68 μ. και τεχνητό φωτισμό, με ένταση 2.000 λουξ.

## Ιστορία
Το παλιό γήπεδο, που βρίσκεται στη θέση της σημερινής εγκατάστασης, άρχισε να χτίζεται το 1937 και εικάζεται ότι η κατασκευή προχώρησε γρήγορα, γιατί τον Ιανουάριο του 1938 η Κυβερνητική Επιτροπεία έκανε αίτηση στο Εργοστάσιο Ύδρευσης για να συμπεριλάβει τη διανομή νερού στο αθλητικά γήπεδα στον προϋπολογισμό της. Ωστόσο, τη δεκαετία του 1960, το στάδιο κατασκευάστηκε από το Ναυπηγείο της Γκντίνια και άνοιξε το 1964. Μέχρι το 2009, η Μπάουτικ Γκντίνια έπαιζε τους αγώνες της στο γήπεδο.

Το 2009, ξεκίνησε η κατασκευή νέου γηπέδου στον ίδιο χώρο. Το στάδιο άνοιξε στις 19 Φεβρουαρίου 2011. Στον εναρκτήριο αγώνα, η Άρκα Γκντίνια αναδείχθηκε ισόπαλη με 1-1 με τη βουλγαρική Μπερόε Στάρα Ζαγόρα.

Το στάδιο ήταν ένα από τα γήπεδα του Ευρωπαϊκού Πρωταθλήματος Κ21 του 2017 (διεξήχθησαν τρεις αγώνες της φάσης των ομίλων της διοργάνωσης) και του Παγκοσμίου Πρωταθλήματος Κ20 του 2019 (διεξήχθησαν έξι αγώνες της φάσης των ομίλων, ένας προημιτελικός, ένας ημιτελικός και ο αγώνας για την 3η θέση της διοργάνωσης).

## Παραπομπές


Γκντινια Σταδιο
Κατηγορία:Κτίρια και κατασκευές στην Γκντίνια
Κατηγορία:Άρκα Γκντίνια